ZIGA วิ่ง 5% โบรกฯ แนะซื้อเป้า 4.30 บ. ลุ้นปี 63 กำไรโต 2 เท่า
ZIGA วิ่ง 5% โบรกฯ แนะซื้อเป้า 4.30 บ. ลุ้นปี 63 กำไรโต 2 เท่า ล่าสุดอยู่ที่ 2.94 บาท บวก 0.14 บาท หรือ 5% มูลค่าซื้อขาย 16.93 ล้านบาท
ZIGA วิ่ง 5% โบรกฯ แนะซื้อเป้า 4.30 บ. ลุ้นปี 63 กำไรโต 2 เท่า ล่าสุดอยู่ที่ 2.94 บาท บวก 0.14 บาท หรือ 5% มูลค่าซื้อขาย 16.93 ล้านบาท
11 ม.ค. 2564

บริษัท ซิก้า อินโนเวชั่น จำกัด (มหาชน) หรือ ZIGA ล่าสุด ณ เวลา 11.10 น. อยู่ที่ 2.94 บาท บวก 0.14 บาท หรือ 5% สูงสุดที่ 2.98 บาท ต่ำสุดที่ 2.84 บาท ด้วยมูลค่าซื้อขาย 16.93 ล้านบาท

ทั้งนี้ บล.เอเอสแอล ระบุในบทวิเคราะห์ ระบุในบทวิเคราะห์ แนะนำ “ซื้อสะสม” ราคาเป้าหมาย 3.30 บาท/หุ้น โดยคาดการณ์ผลการดำเนินงานไตรมาส 4/63 อ่อนตัวลงเล็กน้อยเมื่อเทียบจากไตรมาสก่อน เนื่องจากเป็นช่วง Low-Season เนื่องจากมีวันหยุดยาวติดต่อกัน ทำให้ลูกค้ารับเหมาชะลอแผนการสั่งสินค้าไป
ส่วนในปี 2564 มีแผนในการเปิดร้านขายย่อย Retail Outlet เพิ่มจำนวน 60 สาขาทั่วประเทศ และจะเพิ่มเป็น 120 สาขาในปี 2565 โดยมีต้นทุนต่อสาขาไม่เกิน 1 แสนบาน และคาดว่าแต่ละสาขาจะสามารถทำกำไรได้ตั้งแต่วันแรกที่เปิดทำการเนื่องจากมีการวิเคราะห์กลุ่มลูกค้าก่อนตั้งสาขา รวมถึงยอดขายช่องทางออนไลน์ที่คาดจะเติบโตอย่างต่อเนื่อง
ด้าน บล.ฟินันเซีย ไซรัส ระบุในบทวิเคราะห์ แนะนำ “ซื้อ” ZIGA ราคาเป้าหมาย 4.30 บาท โดยราคาสินแร่เหล็กในตลาดล่วงหน้าของจีน (Dalian Exchange) แม้จะพักฐานหลังจากที่ปรับขึ้นไปแรงมาก แต่ยังอยู่ในระดับสูงและเพิ่มขึ้น 19% MTD เป็นบวกต่อมาร์จิ้นของ ZIGA
แม้จำนวนวันทำงานในไตรมาส 4/63 จะน้อยแต่คาดกำไรจะยังน่าประทับใจ 38 ล้านบาท ลดลง 8% เมื่อเทียบจากไตรมาสก่อน แตะเพิ่มขึ้น 1,178% เมื่อเทียบจากปีก่อน ทำให้กำไรทั้งปี 2563 เพิ่มขึ้น 232% เมื่อเทียบจากปีก่อน และโตต่อ 26% เมื่อเทียบจากปีก่อนในปี 2564 จากการขยายช่องทางขายปลีกและ online รวมถึงเร่งขายสาขา